**LĒMUMS**

LIEPĀJĀ

|  |  |
| --- | --- |
| 2021.gada 20.maijā | Nr.209/6  (prot. Nr.6, 20.§) |

Par nekustamā īpašuma Neatkarības

rotas ielā 11, Liepājā, nodošanu

bezatlīdzības lietošanā

Lai veicinātu atbalsta sniegšanu bērniem no trūcīgām un nelabvēlīgām ģimenēm, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, piekto un sesto daļu, izskatot sabiedriskā labuma organizācijas, biedrības "Cerība bērniem" 2021.gada 18.marta vēstuli Nr.06/2021 “Par līguma pagarināšanu” un Liepājas pilsētas domes pastāvīgās Finanšu komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Nodot sabiedriskā labuma organizācijai (Finanšu ministrijas 2006.gada 17.oktobra lēmums Nr.204 "Par sabiedriskā labuma organizācijas statusa piešķiršanu biedrībai "Cerība bērniem""), biedrībai "Cerība bērniem" (reģistrācijas Nr.40003187401) bezatlīdzības lietošanā uz 10 (desmit) gadiem nekustamo īpašumu Neatkarības rotas ielā 11, Liepājā (īpašuma kadastra Nr.1700 002 0255), kas sastāv no zemesgabala 2222 kv.m platībā un ēkas ar kopējo platību 133,8 kv.m (nekustamā īpašuma bilances vērtība uz 2021.gada 1.aprīli - 11888,09 EUR), ar mērķi veikt sabiedriskā labuma darbību labdarībā.

2.  Uzdot Liepājas pilsētas pašvaldības iestādei "Nekustamā īpašuma pārvalde" slēgt līgumu ar sabiedriskā labuma organizāciju, biedrību "Cerība bērniem", līgumā ietverot šādus nosacījumus:

2.1. nekustamais īpašums Neatkarības rotas ielā 11, kas sastāv no zemesgabala 2222 kv.m platībā un ēkas ar kopējo platību 133,80 kv.m (turpmāk - nekustamais īpašums), tiek nodots bezatlīdzības lietošanā sabiedriskā labuma organizācijai, biedrībai "Cerība bērniem" uz 10 (desmit) gadiem, parakstot nodošanas un pieņemšanas aktu;

2.2. nekustamais īpašums tiek nodots lietošanā labā tehniskā stāvoklī;

2.3. līgums par nekustamā īpašuma nodošanu bezatlīdzības lietošanā zaudē spēku, ja, tas sabiedriskā labuma organizācijai, biedrībai "Cerība bērniem" nav nepieciešams, netiek izmantots sabiedriskā labuma darbības veikšanai vai brīdī, kad sabiedriskā labuma organizācija, biedrība "Cerība bērniem" zaudē sabiedriskā labuma organizācijas statusu;

2.4. sabiedriskā labuma organizācija, biedrība "Cerība bērniem" nodrošina teritorijas un ēkas uzturēšanu kārtībā, uzturot telpās tām vajadzīgo mikroklimatu, saglabājot telpas un tajās esošās komunikācijas ne sliktākā tehniskā stāvoklī, kāds tas ir, nododot nekustamo īpašumu lietošanā ar nodošanas un pieņemšanas aktu;

2.5. sabiedriskā labuma organizācija, biedrība "Cerība bērniem" slēdz līgumus ar pakalpojumu sniedzējiem par nekustamā īpašuma uzturēšanai nepieciešamo pakalpojumu saņemšanu, maksā par saņemtajiem pakalpojumiem, maksā nodokļus, ar kuriem ir aplikts vai var tikt aplikts nekustamais īpašums;

2.6. Liepājas pilsētas pašvaldība neatbild par sabiedriskā labuma organizācijas, biedrības "Cerība bērniem" veiktajiem ieguldījumiem un izdevumiem tai lietošanā nodotajā nekustamajā īpašumā. Beidzoties līgumam, biedrības veiktie ieguldījumi un izdevumi, tai skaitā nepieciešamie un derīgie, netiek atlīdzināti;

2.7. līgums tiek izbeigts, ja sabiedriskā labuma organizācija, biedrība "Cerība bērniem" neievēro līgumā paredzētos nosacījumus.

3.  Lēmums zaudē spēku, ja sabiedriskā labuma organizācijas, biedrības "Cerība bērniem" vainas dēļ lēmuma 2.punktā minētais līgums par nekustamā īpašuma nodošanu lietošanā netiek noslēgts viena mēneša laikā pēc lēmuma pieņemšanas.

4.  Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes Konversijas nodaļai, biedrībai "Cerība bērniem" | |